VS000851
Datum: 1991-10-05T01:00:00.000+01:00
datum_sodbe_i_stopnje: 1997-07-01T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe glave in možganov in njihove posledice - poškodbe rok in ramenskega obroča in njihove posledice - poškodbe hrbtenice in reber in njihove posledice - poškodbe prsne in trebušne votline in njihove posledice - poškodbe okolčja in stegnenice in njihove posledice - poškodbe kolena in goleni in njihove posledice - poškodbe skočnega sklepa in stopala in njihove posledice
fischer: izredno hudi primeri
odskodnina: 26500000 SIT
opombe: II Ips 49/2000. Revizija tožene stranke je bila zavržena glede izpodbijanega dela obveznosti, ki ji je bil pravnomočno naložen že s s sodbo sodišča 1. stopnje, v ostalem delu pa je bila revizija zavrnjena.
sodisce: Vrhovno sodišče

## Oškodovanec

**Spol:**

ženska

**Starostna skupina:**

od 25 do 30 let

Prodajalka.

## Škodni dogodek

Poškodovana kot sopotnica v prometni nesreči.

## Poškodba

Serijski prelom 3. do 7. rebra levo, izliv krvi in zraka v medpleuralni prostor, prelom medenice z dvojnim prelomom križne kosti ter prelom in razmik sramničnega spoja, odprt oprelom leve goleni nad skočnim sklepom, prelom 3. prsta leve roke v osnovnem členku, raztrganina kože na zgornji in spodnji ustnici, hemoralgični šok, rane na obrazu in levi goleni in odrgnine po obrazu in desni goleni, nepopolna ohromelost desne spodnje okončine, motnja odvajanja vode, zapora črevesja, udarnina trebuha z izlivom krvi izza trebušne mrene, delna odpoved jeter in ledvic, večji defekt kože v predelu levega gležnja in petnice in komplikacije s strjevanjem krvi.

## Telesne bolečine

5000000 SIT 3 tedne hude, 3 tedne občasne hude, 4 mesece srednje hude, 6 mesecev občasne srednje hude, lahke pa so ostale trajne.

#### Hospitalizacija

22 mesecev in 18 dni; 15-krat operirana pod narkozo; 5 dni je bila v šoku, 3 tedne priključena na ventilator, imela je pljučnico, 14 dni na aparatu za dihanje, 1 mesec je dihala skozi odprtino na vratu - 5 tednov ni mogla govoriti, 2 meseca je imela neuporabno levo roko.

#### Ambulantno zdravljenje

92 pregledov pri zdravniku.

#### Rehabilitacija

2 leti fizioterapija.

#### Nevšečnosti med zdravljenjem

140-krat RTG, 2 meseca in pol je imela povišano temperaturo do 39,5 stopinje, prejela je 11 litrov tuje krvi, 3 leta in pol je imela aktivno vnetje kosti z iztokom, hrano po sondi 1 mesec, 14 dni brez vsake hrane, 56 dni je bila intenzivno zdravljena in imela 40 dni napeljane tekočine neposredno v srce, 18 dni je imela drenažo iz prsnega koša, 2 meseca kateter, na nožnih prstih in stopalih so se ji preležanine gnojile do kosti; 5 mesecev ni smela vstati iz postelje in je morala vse fiziološke potrebe opravljati s pomočjo osebja; 7 mesecev je dobivala antibiotike, kovinski material je imela v nogi 1 leto in pol; nogo je bilo potrebno vsakodnevno previjati s pomočjo sester 3 leta in pol. 3 mesece je nosila zunanji aparat za fiksiranje medenice, ko je ležala le v enem položaju; 3 mesece mavec; 4 leta in pol bergle, na invalidskem vozičku je ves čas, ker ni zmogla hoje z berglami in v vsem tem času potrebuje pomoč za vsedanje na voziček in vstajanje z njega; 4 leta je bila v staležu.

## Strah

3500000 SIT Primarnega strahu ob prometni nesreči ni doživela, ker je zaradi narave in številnosti poškodb padla v hemoralgični šok in izgubila zavest ter se prebudila iz nezavesti šele po 4 tednih. Intenziven sekundarni strah 6 mesecev, ko se je zavedila izrazito hudih in smrtno nevarnih poškodb in številnih komplikacij ter številnih operativnih posegov; 1 leto zmeren sekundarni strah iz enakih razlogov. Njena zaskrbljenost zaradi negotovega izida zdravljenja se je stopnjevala tudi zaradi mladoletne hčerke, ki je po smrti očeta (v drugi prometni nesreči) ostala sama z njo. Za svoje zdravje bo zaskrbljena tudi v prihodnje.

## Zmanjšanje življenjske aktivnosti

15000000 SIT 100-odstotno ZŽA. Pri tožnici gre za 100-odstotno invalidnost; ni zmožna za hojo po stopnicah, strmem terenu, lestvah in neravnem terenu, za hitro in dolgo hojo je manj zmožna, največja hitrost in domet hoje sta zamnjšana do 90 odstotkov, v primerjavi s to možnostjo pred poškodovanjem; za dolgo stojo je manj zmožna, nezmožna je za vse tiste športnorekreativne dejavnosti, ki vsebujejo elemente teka, hoje in skoka, zaradi skaženosti je lahko ovirana pri navezovanju tesnejših stikov s soljudmi, ne more delati v počepu, zaradi slabše občutljivosti brazgotine je oslabljen refleksni lok, ne sme dvigovati težkih bremen, ne sme uživati hrane z veliko ostankov, ne bo več mogla roditi po naravni poti, zaradi občasnega puščanja vode mora nositi plenico, ne more dolgo sedeti, hoditi mora z berglami, ne more delati svojega dela prodajalke, ne more opravljati nobenega fizičnega dela, pri vsakdanjih opravilih, pripravi hrane, oblačenju in osebni higieni rabi pomoč druge osebe, ne more nastopati v medijih množične komunikacije in ne more peti ali glasno govoriti.

## Skaženost

3000000 SIT Ohromelost desne noge, močno zmanjšana gibljivost levega skočnega sklepa, za 2 cm skrajšana noga, razobličena medenica, močna obrazgotinjenost po vsem telesu - to je na koži glave, vratu, (poškodovanem tretjem) prstu (levice), prsnem košu, trebuhu, kolku, križu in obeh golenih. Tožničine brazgotine in stanje (njena vezanost na invalidski voziček in bergle) so vidni že na daleč in vzbujajo usmiljenje. Pred prometno nesrečo je bila (upravičeno) ponosna na svojo zunanjost, bila je manekenka in aktivna športnica, zaradi svoje sedanje zunanjosti ostaja v krogu družine in si ne upa iskati partnerja.

**Zveza:**

ZOR člen 200, 203